Kameme FmKameme Fm News
Naomi Kawira kuuma thukuru wa airitu wa Pangani niwe utongoretie kigeranio-ini gia KCSE
Naomi Kawira Karimi kuuma thukuru wa airitu wa Pangani niwe murutwo wa mbere kigeranio-ini kia mwaka uyu gia KCSE. Akiarekereria maumirira maya minista wa githomo ndagitari Fred Matiang’i augire thukuru wa Pangani ni umwe wa mathukuru maria mareyukiriirie makiria.
Namba igiri ni muiritu uretwo Sharon Chepchumba kuuma cukuru wa airitu wa Moi mucii-ini wa Eldoret riri nake Brian Maina Kamau wa cukuru wa imwana wa Alliance niwe namba ithatu.
Ona gutuika namba ya arutwo aria marekire wega ni irongererekire namba ya aria mekuingira university ni iranyihire kuuria aria marari na A marongererekire kuuma arutwo igana ria mirongo ina na umwe 141 nginya arutwo igana ria mirongo ina na eri 142 na aria mena A- maracoka thi kuuma arutwo ngiri inya na Magana matandatu ma mirongo ina na atano 4645 kinya arutwo ngiri igiri magana mugwanja ma ikumi na ana 2714.
Ihinda-ini oro riu niahithuritie ati airitu nimarekite wega gukira anake.
Thukuru ikumi itikwamukira maumirira macio nginyagia tariki ikumi na inyanya mweri ukite thutha wa arori a igeranio gukorwo na njika na maumirira macio.
Niguo kumenya maumirira macio mundu aratuma namba ya index kuri 22252.
fao_Latn kik_Latn kik_Latn kik_Latn kik_Latn kik_Latn kik_Latn run_Latn